Alakbar Mammadov. Alakbar Mammadov () – sovet va ozarbayjonlik futbolchi boʻlib, 1950-yillarda Moskvaning „Dinamo“ klubi hujumchisi va keyinchalik mustaqil Ozarbayjon milliy futbol jamoasining birinchi murabbiyi sifatida tanilgan. U SSSR Oliy Ligasining toʻrt karra chempioni va SSSR terma jamoasi aʼzosi sifatida SSSR sport ustasi unvoniga sazovor boʻlgan. Shuningdek, Mammadov oʻzi tugʻilib oʻsgan shahridagi klub – „Neftchi“da ham toʻp surib, ham murabbiylik qilib, 12 yil faoliyat olib borgan. U San Siroda „Milan“ darvozasiga toʻrtta gol urgan yagona futbolchi edi. Faoliyati. Mammadov 1957-yilgi „Spartak“ jamoasiga qarshi chempionat oʻyinining 87-daqiqasida „Dinamo“ uchun SSSR oliy ligasi chempionlik unvonini olib bergan gʻalaba golini urgani bilan mashhur edi. 50 yil oʻtgach, Mammadovning ushbu goli „Dinamo“ning Petrovskiy bogʻida I darajali Aleksandr Nevskiy ordeni bilan taqdirlanishga sababchi boʻldi. Chempionatda „Dinamo“ tarkibida urgan 45 ta golidan tashqari, Mammadov xalqaro klub oʻyinlarida 11 ta gol urgan, 1955-yilda San Siro stadionida 100,000 tomoshabin oldida „Milan“ darvozasiga va 1956-yilgi Moskvadagi oʻrtoqlik oʻyinida 90,000 muxlis guvohligida Braziliyaning „Vasco da Gama“ jamoasi darvozasiga urgan gollari shular jumlasidandir. 1972-yildan 1990-yilgacha Mammadov „Charm toʻp“ butunsovet yoshlar futbol turnirini tashkil etib kelgan shtabning Prezidenti sifatida ishlagan. Alakbar 1991-yilda „Futbol kasbi sirlari“ nomli xotira kitobini yozgan. 1992-yilda Mammadov Ozarbayjon milliy futbol terma jamoasining birinchi bosh murabbiyiga aylandi va 1993-yil 25-maydagi Gruziyaga qarshi uchrashuvda terma jamoa tarixidagi ilk gʻalabaga erishdi (3:1). Ozarbayjon futboliga qoʻshgan hissasi uchun 2008-yilda Mammadov sharafiga Bokuda futbol turniri tashkil etilgan.